Temeljem članka 18., stavak 1., Zakona o udrugama („Narodne Novine“ broj 74/14, 70/17, 98/19 i 151/22), te članka 28. Statuta LAG-a Vuka-Dunav (17. prosinca 2024. godine), Upravni odbor LAG-a, dana 24. ožujka 2025. godine, donosi

**ODLUKU**

**o usvajanju konačne verzije izmjene Lokalne razvojne strategije**

**LAG-a Vuka- Dunav 2023. – 2027., dorađene nakon traženog pojašnjenja/dopune/ispravka**

Članak 1.

LRS LAG-a VUKA-DUNAV za razdoblje 2023.-2027. koja je učitana u AGRONET sustav u sklopu Zahtjeva za promjenu, dana 17. siječnja 2025. godine radi izmjene LRS, nakon što je proslijeđena Upravljačkom tijelu na daljnje postupanje od strane Agencije za plaćanja u skladu s člankom 43. Pravilnika o provedbi intervencije 77.06. „Potpora LEADER (CLLD) pristupu“ iz Strateškog plana Zajedničke poljoprivredne politike Republike Hrvatske 2023.-2027. („Narodne novine“ br. 69/23), doživjela je određene izmjene i usklađivanje.

Članak 2.

Ovom odlukom Upravni odbor LAG-a usvaja konačnu verziju izmjene Lokalne razvojne strategije LAG-a Vuka – Dunav 2023. – 2027., odobrene od strane Ministarstva poljoprivrede.

Članak 3.

Odluka stupa na snagu danom donošenja.

URBROJ: UO/25-13

U Antunovcu, 24. ožujka 2025. godine

Predsjednik Upravnog odbora  
 LAG-a Vuka Dunav

Marjan Tomas